Kritika ndaj profesionalizmit në gazetari, në një raport të ri - 2004-03-21
Korporatat e mëdha po i gllabërojnp mjetet e informacionit, duke pakësuar lajmet e vërteta dhe duke kënaqur kërkesat e amerikanëve për
Këto ditë u botua një raport tepër kritik ndaj mjeteve amerikane të informimit. Sipas një raporti të një shoqate gazetarie, amerikanët i marrin tani informacionet nga shumë burime të ndryshme, saqë mjetet tradicionale të informimit siç janë gazetat po bëjnë përpjekje për mbijetesë. Ndërkohë një oligarki e korporatave po i gllabëron mediat e shkruara, si edhe ato elektronike, duke pakësuar lajmet e vërteta dhe shtuar përfitimet duke kënaqur kërkesat e amerikanëve për materiale të lehta. Sipas studimit si resultat respekti për gazetarët dhe profesionin e tyre po bie. Dante Chinni, një nga autorët e studimit thotë se profesioni i gazetarisë po pëson një transformim të jashtëzakonshëm , po aq të madh sa edhe shpikja e telegrafit, apo e televizionit. thotë ai. E çfarë jepet si lajm këto kohë? Matthew Felling që analizoi raportin në emër të Qendrës për Mjete Informimi dhe Çështje Publike thotë se gjithnjë e më shpesh, bëhet fjalë për informacione zbavitjeje, të maskuara si lajme. Studimi i ri vë në dukje se tri revistat kryesore të vendit, e kanë humbur mprehtësinë duke e dyfishuar informacionin zbavitës dhe thashethemet për personat e famshëm. Por kryeredaktori i revistës “Time”, James Kelly thotë se në studim futen në mënyrë të padrejtë artikuj të rëndësishëm për stilin e jetesës, shëndetin dhe financat nën kategorinë e zbavitjes, sikur të ishin shkrime për gardërobën e Madonës. thotë ai. Në raport i hidhet një vështrim edhe përqendnrimit të pronësisë së medias. Dikur pronarët e medias ishin udhëheqës të pasur të shoqërisë civile, ose kompani që kanë vetëm gazetarinë si biznes. Ndërsa tani, mjetet e informimit janë vetëm një pjesë e bizneseve të tjera.//kk//